CELEX: 62015TN0347
Language: hr
Date: 2015-06-18 00:00:00
Title: Predmet T-347/15: Tužba podnesena 18. lipnja 2015. – Uganda Commercial Impex protiv Vijeća

20150731037616952015/C 270/503472015TC27020150817HR01HRINFO_JUDICIAL20150618404121Predmet T-347/15: Tužba podnesena 18. lipnja 2015. – Uganda Commercial Impex protiv Vijeća
 ---documentbreak--- C2702015HR4010120150618HR0050401412Tužba podnesena 18. lipnja 2015. – Uganda Commercial Impex protiv Vijeća
   (Predmet T-347/15)2015/C 270/50Jezik postupka: engleski
      Stranke
   
   
      Tužitelj: Uganda Commercial Impex (UCI) Ltd (Kampala, Uganda) (zastupnici: A. Meskarian, S. Zaiwalla, P. Reddy, K. Mittal, Solicitors, i R. Blakeley, Barrister)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            poništi Odluku Vijeća (ZVSP) 2015/620 (
                  1
               ) i Provedbenu uredbu Vijeća (EU) br. 2015/614 (
                  2
               ) u dijelu u kojem se primjenjuju na UCI (uključujući uvrštavanje UCI-ja u točku (b) 9 Priloga Odluci i Uredbi);
         
      
            —
         
         
            proglasi, ako je to potrebno, članak 9. stavak 1. Uredbe Vijeća (EZ) br. 1183/2005 od 18. srpnja 2005. (kako je izmijenjena) neprimjenjivim na UCI; i
         
      
            —
         
         
            naloži Vijeću snošenje troškova UCI-ja.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
            1.
         
         
            Prvim tužbenim razlogom tvrdi se da Vijeće nije obavilo neovisnu ocjenu odnosno nije obavilo odgovarajuću neovisnu ocjenu UCI-jevog uvrštenja, što je bilo dužno učiniti.
         
      
            2.
         
         
            Drugim tužbenim razlogom tvrdi se da je Vijeće u svakom slučaju počinilo očitu pogrešku u ocjeni i/ili da je UCI-jevo uvrštavanje nezakonito jer kriteriji za uvrštenje u njegovom slučaju nisu ispunjeni.
         
      
            3.
         
         
            Trećim tužbenim razlogom tvrdi se da su povrijeđena UCI-jeva postupovna prava, osobito njegovo pravo na obranu i pravo na djelotvornu sudsku zaštitu te da Vijeće nije dalo odgovarajuće obrazloženje.
         
      
            4.
         
         
            Četvrtim tužbenim razlogom tvrdi se da su UCI-jevim uvrštenjem u svakom slučaju povrijeđena njegova temeljna prava i načelo proporcionalnosti.
         
      (
         1
      )	Odluka Vijeća (ZVSP) 2015/620 od 20. travnja 2015. o izmjeni Odluke 2010/788/ZVSP o mjerama ograničavanja protiv Demokratske Republike Konga (SL L 102., 21.4.2015., str. 43.)
   (
         2
      )	Provedbena uredba Vijeća (EU) 2015/614 od 20. travnja 2015. o provedbi članka 9. stavka 4. Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (SL L 102., 21.4.2015, str.10.)